b'\n_START_ARTICLE_\nGy\xc3\xa1rf\xc3\xa1s Kurk\xc3\xb3\n_START_SECTION_\nBiografie\n_START_PARAGRAPH_\nA \xc3\xaenv\xc4\x83\xc8\x9bat meseria de l\xc4\x83c\xc4\x83tu\xc8\x99 mecanic, mai t\xc3\xa2rziu \xc8\x99i-a deschis atelier de t\xc3\xa2mpl\xc4\x83rie metalic\xc4\x83 \xc3\xaen Bra\xc8\x99ov. \xc3\x8en august 1934 o parte din Partidul Maghiarilor s-a separat \xc3\xaen MADOSZ. Kurk\xc3\xb3 a devenit conduc\xc4\x83torul filialei din Bra\xc8\x99ov, iar din 1938, pre\xc8\x99edinte pe \xc8\x9bar\xc4\x83 al acestei organiza\xc8\x9bii. \xc3\x8en timpul dictaturii regelui Carol al II-lea Madosz a func\xc8\x9bionat ilegal. \xc3\x8en iunie 1940 a fost re\xc8\x9binut \xc3\xaempreun\xc4\x83 cu al\xc8\x9bi membri Madosz \xc8\x99i \xc8\x9binut \xc3\xaen Caracal p\xc3\xa2n\xc4\x83 \xc3\xaen noiembrie. De acolo a fost transferat la Bra\xc8\x99ov._NEWLINE_Dup\xc4\x83 23 august 1944 la Bra\xc8\x99ov a luat fiin\xc8\x9b\xc4\x83 o nou\xc4\x83 forma\xc8\x9biune politic\xc4\x83 a etnicilor maghiari, noul organism intitul\xc3\xa2ndu-se Uniunea Popular\xc4\x83 Maghiar\xc4\x83, cu Gy\xc3\xa1rf\xc3\xa1s Kurk\xc3\xb3 pre\xc8\x99edinte, p\xc3\xa2n\xc4\x83 \xc3\xaen 1947. Tot perioada respectiv\xc4\x83 a pus bazele revistei N\xc3\xa9pi Egys\xc3\xa9g, al c\xc4\x83rei redactor a fost p\xc3\xa2n\xc4\x83 \xc3\xaen 1947. \xc3\x8en ace\xc8\x99ti ani a luptat pentru drepturi colective ale minorit\xc4\x83\xc8\x9bilor, probleme \xc3\xaenaintate \xc8\x99i \xc3\xaen Parlament, unde a fost ales din partea UPM. Proiectul respectiv de lege a r\xc4\x83mas neadoptat._NEWLINE_\xc3\x8en 1949 Gy\xc3\xa1rf\xc3\xa1s Kurk\xc3\xb3 a fost arestat \xc3\xaempreun\xc4\x83 cu alte persoane, printre care \xc8\x99i \xc3\x81ron M\xc3\xa1rton, episcopul catolic al Transilvaniei, scriitori, publici\xc8\x99ti maghiari etc. \xc3\x8en data de 6 august 1951 a fost condamnat la 10 ani de \xc3\xaenchisoare grea \xc8\x99i 25 de ani munc\xc4\x83 silnic\xc4\x83. \xc3\x8en urma torturilor Gy\xc3\xa1rf\xc3\xa1s Kurk\xc3\xb3 \xc8\x99i-a pierdut min\xc8\x9bile._NEWLINE_A fost eliberat la 4 august 1964, cu ocazia amnistiei politice. \xc3\x8en anul 1968, cu ocazia rejudec\xc4\x83rii procesului, s-a constatat inexisten\xc8\x9ba probelor de vinov\xc4\x83\xc8\x9bie, astfel c\xc4\x83 Gy\xc3\xa1rf\xc3\xa1s Kurk\xc3\xb3 a fost reabilitat. P\xc3\xa2n\xc4\x83 la pensionare a lucrat ca muncitor textilist, dar i s-a reeditat cartea Nehez kenyer. A decedat \xc3\xaen 1983 la Bra\xc8\x99ov, unde a fost \xc3\xaenmorm\xc3\xa2ntat.'